Epu mari pura konchi kunio küyen mew amulelu ta epu waranka mari küla chi txipantu, txiparkey ta kiñe katxüzuamün Ex.215 (nagfige tufa mew), fey ta mew ta faliltugefi ti we wirin , chew ñi txipalelu pu txokinche nügkülechi ta inkayalu ka pegelyelu ti mogel che, feypirkelu kafey ga ti, chumgechi may ta konafuy kakelu pu txokinche nügkülechi pu mogel che ti zugu, ayinielu ta müleal fey chi zullin meli che, gülamtuchefe reke ta kellukelu fey chi Consejo del Instituto Nacional de Derechos Humanos, Art.6° letra e) ley 20.405 ñi zugu mew.
¿Chumgechi kay tañi txokin che, pepi konafuy feychi chillka mew chew ñi txipayelu pu txokinche nügkülelu ta Inkawun ka pegeluwün ti mogel che zugu mew (DD.HH)?
wirikünuafuymün fey chi chillka mew pu txokiñ che niepelu fey ta ke zuamyepeyel:
- Nielmi P.J petu falilelu chi ka kiñe txipantu zew llitugelu tachi txokiñ.
- Nügkülelu inkawun ka pegeluwun zugu mogel che mew. Femechi faltugeafuy chi, ñi kishu wirin mew (kishuwünewünün) txipalele fey ta zugu, inkayekelu ka pegelkelu ta mogel che zugu mew, fey ti chi ley 20.405, norümkelu ta chum mogelay tachi mapu Chile pigechi.
¿Kullingekey ta wirntukünuam?
Fey tachi konün mew fey ti chi chillka mew, nielay falin, kullinzuamniegelay ñi konaal, welu pu txokiñ küpa ayilu konaal tachi zugu mew, müley ñi elgeal kiñe wirin chew ñi feypigekel ta chemu ñi ayi konaal, ka femgechi zuamniey ta kiñeke chilkan:
- i.- Kimgepeyüm chillka ñi petu falingen küla mari antu.
- ii. Falin azentun chew ñi txipayel norümam zugu fey chi txokinche mew.
- iii. Chillka chew ñi mülenmu pu ñizolkülechi fey ti chi txokinche mew, ka ñi üytugen mülefule ñizolkülelu ta che.
- iv. Azkünuwün fey ti txokinche ka ñi wünelelu chi ñizol, chew ñi mülen ñi yenieal ta kiñe azentun ñi üytugen ta che, mütxümwe, ñi ruka, ka epugentu ñi llowpeyüm werkün mew.
¿chew kay amulnieafiñ zugu?
Kom pu azkünuwün zugu müley ñi elkünüafiel chi elgepeyüm pu chillka fey ti chi INDH, mülelu Av. Eliodoro Yáñez 832, Providencia lof mew, Santiago füta waria mew kam elkünugeafuy kafey llowgepeyüm zugu mew. Tüfake chillka müley ñi rüfgeal, llowgelayay ta azentufule müten.
Kom fey ta chi ruf zugufel fey ti wirikonün zugu mew, ka femgechi kake chillka norümküley feypiley fey ta chi katxüzuamün zugu 215 (nagkünifige faw) mew.
Züamnifulmi mütxümam küme azümkünuafiel ta zugu mew, mütxümge fey ta chi rakin mew 02 8878800 kam llowpeyüm werkün zugu mew email@example.com